­­­­­­­

**adatvédelmi tájékoztató**

**bérlet vásárlása esetén**

A Veszprém Handball Zrt. a vonatkozó jogszabályok és saját adatvédelmi irányelveit figyelembe véve a jelen dokumentummal kívánja tájékoztatni érintetteket az adatkezelési szabályokról.

Jelen tájékoztató kizárólag a konkrét adatkezelési tevékenység kapcsán tartalmaz információkat. A 2016/679/EU Általános Adatvédelmi Rendelet által előírt tájékoztatási kötelezettség szerinti további információkat Adatkezelő Általános Adatvédelmi Tájékoztatója tartalmazza, mely honlapunkon elérhető: <https://telekomveszprem.hu/hu/adatvedelmi-tajekoztato>

1. **Az Adatkezelő**

Az Ön adatait a Veszprém Handball Zrt. kezeli. Elérhetőség: 8200 Veszprém, Külső-Kádártai út 5., elérhetőségek: <https://www.handballveszprem.hu/hu/kapcsolat> , adatvédelmi tisztviselő: [adatvedelem@veszpremhandball.hu](mailto:adatvedelem@veszpremhandball.hu)

1. **Az adatkezelési tevékenység bemutatása**

Adatkezelő a csapat meccseire bérleteket értékesít. A bérletet vásárlók adatait kezeli elsősorban a bérletek nyilvántartása és a bérlettel rendelkező azonosítása, valamint a vásárlással kapcsolatos számviteli kötelezettség teljesítése, és a bérletvásárlókkal való kapcsolattartás céljából. Ezen adatok megadása kötelező a bérlet vásárlásához.

Az Ön kérelme esetén feltüntetjük nevét az Arénában (szék jelölése). Ebben az esetben hozzájárulása dokumentálása céljából is kezeljük az adatait.

|  |  |  |
| --- | --- | --- |
| **Kezelt adatok köre** | **Adatkezelés célja** | **Adatkezelés jogalapja** |
| név | azonosítás | Rendelet 6. cikk (1) bekezdés b) pont – szolgáltatási szerződés teljesítése az ÁSZF szerint |
| telefonszám,  e-mail cím | kapcsolattartás |  |
| számlázási név és cím | számla kiállítása | Rendelet 6. cikk (1) bekezdés c) pontja – Adatkezelőre vonatkozó jogi kötelezettség az Áfa tv. 169. §, Számviteli tv. 167. §, 169. § alapján |
| név, lakcím, bérlet által biztosított ülőhely | hozzájárulás dokumentálása, név feltüntetése az Arénában | Rendelet 6. cikk (1) bekezdés a) pont – Érintett hozzájárulása |
| irányítószám | statisztikai adatkezelés | statisztikai adatkezelés |

Az adatokat Adatkezelő operatív tevékenységet ellátó munkatársai ismerik meg. Elektronikus adatkezelés esetén az adatokat a tárhely-szolgáltató is kezeli. Amennyiben Ön bérletét online újítja meg, úgy jegy- és bérletértékesítő partnerünk is kezeli az Ön adatait.

Az adatokat a bérlettel kapcsolatos jogosultság lejártát követően legfeljebb 90 napig kezeljük. Számlázással kapcsolatos adatokat a jogszabályi előírás szerinti időtartamba kezeljük. A hozzájárulással kezelt adatokat a cél megvalósulásáig, vagy a hozzájárulás visszavonásáig kezeljük.

Tájékoztatjuk, hogy minden bérlet-vásárló automatikusan szurkolói kártyát kap a bérlet megvásárlásával. A szurkolói kártyához kapcsolódó adatkezelés tekintetében kérjük, olvassa el a vonatkozó Adatkezelési tájékoztatónkat: <https://telekomveszprem.hu/hu/adatvedelmi-tajekoztato>

1. **Az Ön jogai**

Az Ön jogait a Rendelet határozza meg, melyek közül a legfontosabbak:

* Ön kérelmezheti az Adatkezelőtől az Önre vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint joga van az adathordozhatósághoz.
* Hozzájárulással kezelt adatok tekintetében Ön hozzájárulását bármikor, akár indokolás nélkül visszavonhatja, azonban ez nem érinti a hozzájárulás visszavonása előtti adatkezelés jogszerűségét.

Ön jogait úgy gyakorolhatja, hogy kapcsolatba lép Adatkezelővel a fent meghatározott elérhetőségeken. Kérelem benyújtása esetén Adatkezelő haladéktalanul, de legkésőbb 30 napon belül írásban válaszol. További tájékoztatásért kérem, vegye fel a kapcsolatot Adatkezelővel elérhetőségein.

Jogai feltételezett megsértése esetére Ön panasszal fordulhat a Nemzeti Adatvédelmi és Információszabadság Hatósághoz (cím: 1055 Budapest, Falk Miksa utca 9-11., +36-1-391-1400, ugyfelszolgalat@naih.hu) vagy bírósághoz fordulhat. A per elbírálása a törvényszék hatáskörébe tartozik. A per – az Érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>)

**További tájékoztatásért kérem, olvassa el az Általános Adatvédelmi Tájékoztatót vagy vegye fel a kapcsolatot Adatkezelővel fentiekben meghatározott elérhetőségein.**

Veszprém, 2023. augusztus 1.

**KÉRELEM**

- Névre szóló bérletek jogosultjainak feltüntetése az Arénában -

Alulírott

|  |  |
| --- | --- |
| Név: |  |
| Cím: |  |
| Bérletes hely: |  |

mint a Veszprém Handball Team Zrt. bérlet vásárolója kérem, hogy nevem kerüljön feltüntetésre az Arénában, az általam vásárolt bérlettel látogatható széken. Jelen kérelemmel hozzájárulok ahhoz, hogy nevem kiírásra kerüljön. Az adatkezelési tájékoztatót elolvastam és megértettem.

Veszprém, 2023. ………………………..

………………………………………….

aláírás